**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք**

Ընդունված է 2022 թվականի \_\_\_\_\_\_\_ \_\_-ին

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ «ԼԻՑԵՆԶԱՎՈՐՄԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Լիցենզավորման մասին»2001 թվականի մայիսի 30-ի ՀՕ-193 օրենքի այսուհետ` Օրենք 26-րդ հոդվածի 3-րդ մասը լիցենզիաների ժամկետը երկարաձգվում է հինգ տարի ժամկետով: բառերից հետո լրացնել Դեղերի արտադրության, դեղատնային գործունեության, բժշկական օգնության և սպասարկման, դեղերի մեծածախ իրացման գործունեություն իրականացնելու համար լիցենզիաները տրվում են հինգ տարի ժամկետով, իսկ տրամադրված լիցենզիաների ժամկետը երկարաձգվում է հինգ տարի ժամկետով: նախադասությունը:

**Հոդված 2. Եզրափակիչ մաս և անցումային դրույթ**

1. Սույն օրենքն ուժի մեջ է մտնում պաշտոնական հրապարակումից վեց ամիս հետո:

2. Դեղերի արտադրության, դեղատնային գործունեության, բժշկական օգնության և սպասարկման, դեղերի մեծածախ իրացման գործունեություն իրականացնելու համար նախկինում տրամադրված լիցենզիաները ենթակա են կրկին լիցենզավորման` սույն օրենքն ուժի մեջ մտնելուց հետո` մեկ տարվա ժամկետում: Սույն հոդվածով սահմանված ժամկետում կրկին լիցենզավորման դեպքում «Պետական տուրքի մասին» Հայաստանի Հանրապետության օրենքով լիցենզիա ստանալու համար նախատեսված պետական տուրքը չի գանձվում: Սույն հոդվածով սահմանված ժամկետում կրկին լիցենզավորման համար չդիմելու դեպքում լիազոր մարմինը կասեցնում է լիցենզիաների գործողությունը: